פעילות לטיול גיבוש- לקראת שבת

**פרשת קרח-** גבי יגבש מדרש קצר? אפשר לבקש משני חניכים מכל חכינה להכין מדרשים קצרצרים זה גם יכול להיות נחמד

**ראש חודש תמוז-**

1. ראש חודש כהזדמנות להתחדשות:

המלה חודש משמעותה התחדשות! עולמנו גדוש בהתחדשויות שונות- היום והלילה, הפריחה והקמילה, הווסת הנשית, ההתמעטות וההתמלאות הירח ועוד. לנקודות ציון אלו נתנו שמות, שייכנו טקסים וייחדנו התייחסותנו, כך גם במקרה של ראש חודש.

המצווה הראשונה אותה קבלו היהודים בתור עם, היא מצוות ראש חודש: "*ויאמר ה' אל משה ... בארץ מצרים לאמור: החודש הזה לכם ראש חודשים, ראשון הוא לחודשי השנה."* (שמות י"ב, א'-ב'). לעם היהודי בעודו במצרים נאמר, שחודש ניסן – החודש בו יצאו ממצרים – יהיה החודש הראשון לחודשי השנה, ושמעתה ואילך, יש להם אחריות כאומה, לספור את החודשים וליצור לוח יהודי ייחודי המבוסס על מחזוריות הירח.

יְהִי רָצוֹן שֶׁיִּתְחַדֵּשׁ עָלֵינוּ החֹדֶשׁ הזה

לְטוֹבָה וְלִבְרָכָה,

לְשָׂשׂון וּלְשִׂמְחָה

לְשָׁלוֹם וּלְאַחֲוָה

וְיִפָּתְחוּ בְּחֹדֶשׁ זֶה שַׁעֲרֵי אוֹרָה, בְּרָכָה וְהַצְלָחָה

לְהִתְחַדְּשׁוּת וְלִצְמִיחָה,

לִשְׁמוּעות טוֹבוֹת וְלִבְשׂורות טוֹבוֹת,

לְשַׁלְוַת הַנֶּפֶשׁ וּבְרִיאוּת הַגּוּף,

לְחַיִּים שֶׁיִּמַלְּאוּ בָּם מִשְׁאָלוֹת לִבֵּנוּ לְטוֹבָה,

וְנאמַר

אָמֵן!

1. חודש תמוז נקרא על שם אליל הפריון הבבלי תמוז. עובדה זו מפתיעה ביותר – מה עושה אליל בתוך לוח השנה העברי?

אחת התשובות לשאלה הזו, היא כי ספיחת יסוד זר ולכאורה שלילי לתוך היהדות פירושה, שאין היא רואה אותו כרע בתכלית אלא מזהה בו נקודה אמיתית וטובה. בלשון הקבלה והחסידות, בעולם ה"קליפות" יש "ניצוצות" של קדוּשה שניתן להעלות ולבצע "תיקון", כך מגולמת דרך התמודדות עם דברים שליליים באופן עמוק: במקום לפסול אותם ותו לא, יש לאתר את שורשם הרוחני ולהצמיח ממנו גרסה חיובית שלהם.

כך למשל במקום להבין את אירועי החודש רצוף הטרגדיות כאסונות, ניתן לראות בהם הזדמנויות, אתגרים והתמודדויות בלעדיהן אין צמיחה. "לב שבור הוא לב שלם"

1. הרב קוק, היה מפרסם פתגמים לחודשי השנה אשר נאספו לקובץ "מגד ירחים". בכל פתגם, טמונה משמעות החודש כבכתב חידה. לחודש תמוז הביא הפתגם הבא**: *“מבין המצרים נגאל עם, על ידי מורים חמושים בגבורה רוחנית, שאינם צריכים למקל חובלים*”**. בתמוז מתחילה תקופת בין המצרים (שלשה שבועות בהם נוהגים במנהגי אבלות, זכר לחורבן בית המקדש והאסונות הלאומיים שנלוו לו), והרב קוק מציע פתרון לתיקון קלקולים ההיסטורים שגרמו לחורבן, ועל כן פותח את הפתגם באמירה– "מבין המצרים נגאל עם".

התיקון לקלקול מתחיל במנהיגות שונה, קשובה אשר יכולה להכיל דעות שונות ומפלגות שונות, אך בד בבד יודעת לעמוד על ערכיה בנחישות ובדבקות*. "****'וָאֶקַּח-לִי שְׁנֵי מַקְלוֹת לְאַחַד קָרָאתִי נֹעַם וּלְאַחַד קָרָאתִי חֹבְלִים' (זכ' יא:ז). נֹעם – אלו תלמידי חכמים שבארץ ישראל שמנעימין זה לזה בהלכה. וחובלים – אלו תלמידי חכמים שבבל שמחבלים זה לזה בהלכה"*** (סנהדרין כא.)מנהיגות נוקשה בשיטת "מקל חובלים" עשויה לההפך לרודנות בעוד **"מורים חמושים בגבורה רוחנית"** יכולים לחנך ע"י השפעתם הרוחנית והאמת הפנימית שלהם ללא צורך של ניצול סמכותם הממסדית ומקל החובלים שלהם.

**השבת שלי:**

שיתוף קבוצתי ומציאת המשותף-

1. שיתוף

• איך בילו במשפחה שלי את השבת

• מאכלי שבת

• חווית השבת הזכורה ביותר

• איך אני אוהב לבלות את השבת שלי

1. מציאת המשותף- איך נראית השבת של.. אז מה בכל זאת משותף בינן?

- משפחה בבואנוס איירס

- מטיילים בנפאל

- חיילים בשטח

מה קורה היום בחברה הישראלית:

על פי הסקר, שנערך בקרב מדגם של 568 משיבים שמייצג את האוכלוסייה היהודית הבוגרת בישראל, החשיבות הנתפסת העיקרית של יום השבת (בסדר יורד) היא: יום מנוחה לגוף ולנשמה (34%), יום של בילוי משפחתי משותף (28%), יום של תרבות וטיולים (15%), יום של תפילה וחיזוק האמונה (10%), יום של התחברות רוחנית עצמית או לקהילה (7%) ויום לקניות (3%)

מחשבות לדיון קבוצתי:

* האם צריכה להיות תחבורה ציבורית בשבת? קנסות על עסקים שפתוחים בשבת? מה תהיה מהות השבת אם יתאפשרו הדברים הנ"ל?
* האם מה שחשוב הוא יום המנוחה או יום השבת? לשם הדיון- אם היה לך יום מנוחה באמצע השבוע, האם זה היה מבטל את השבת? אם היית הולך לאיבוד במדבר האם עדיין היה לך חשוב לשמור את השבת? באיזה אופן היית עושה זאת?
* מהו ערכה האישי של השבת? האם יש לה גם ערך חברתי?